Rock'n'roll er stamfar til vore dages ''[[rock]]''-musik, men mødte i starten en del modstand. I juni 1956 nedlagde øvrigheden i [[Santa Cruz County (Californien)|Santa Cruz]] ''county'' forbud mod "''rock and roll og andre typer ophidsende musik''", fremkaldt af en lørdagsdans på stedet, hvor omkring 200 unge havde danset med "suggestive og obskøne bevægelser" til musik som ''Pachuko Bop'' fremført af et farvet band fra [[Los Angeles]] ved navn ''Chuck Higgins and his Orchestra''. Forbud mod ''rock''-musik i 1950'ernes USA har været udlagt som et forsøg på at begrænse afroamerikanske kulturimpulser i at påvirke unge hvide.<ref>[https://www.mentalfloss.com/article/625906/racist-1956-rock-n-roll-music-ban-santa-cruz-california Santa Cruz, 1956]</ref> Men da der et par uger senere kom et tilsvarende forbud i Asbury Park i [[New Jersey]], var det efter en koncert med den 13-årige Frankie Lymon & ''the Teenagers'' fra [[New York City]], hvor henved 3.000 unge af forskellige hudfarver stimlede sammen, og her kom det til voldsomheder, hvor en mand blev knivstukket.<ref>[https://eu.app.com/story/news/local/ocean-county/2015/07/04/asbury-convention-hall-riot/29701073/ Asbury Park, 1956]</ref>
Musik